迪薩比中止續約談判 去拜仁定利物浦?
2024年04月01日 21:05
東網電視
更多新聞短片
迪薩比去拜仁定利物浦?(Getty Images)
沙比阿朗素宣布留效利華古遜後,拜仁同利物浦都要再物色教練,而喺呢個時候,傳出迪薩比中止同白禮頓嘅續約談判,似乎係為今夏轉飯鑊做準備,問題係未知去邊隊。
《The Athletic》報道,迪薩比同白禮頓合約尚餘2年,但呢位意大利籍教頭領軍出色,不時同歐洲豪門扯上關係,白禮頓為防止被各大豪門輕易挖角,或一旦遭挖角獲更多補償,打算同佢續長約,但就被迪薩比叫停。
迪薩比表示:「我已經中止同球會續約談判,咁唔代表我一定離隊,如果下季仲喺白禮頓,我會同球會詳細商討,聽聽佢哋有咩長遠大計。」
據報由於沙比宣布留在利華古遜,利物浦新帥人選改為士砵亭嘅魯賓艾摩廉,不過對方並未表態,至於拜仁新帥未定,迪薩比係人選之一。